# Ni del Serpentari

Ni del Serpentari (ν Ophiuchi) és un estel a la constel·lació del Serpentari, el portador de la serp, de magnitud aparent +3,31. Ocasionalment rep el nom de Sinistra, significant «l'esquerra» en llatí, si bé s'hi troba situada a la mà dreta d'Ophiuchus.

## Característiques

Distant 151 anys llum del sistema solar, Ni del Serpentari és un gegant taronja de tipus espectral K0III, també catalogat com a G9III, amb una temperatura efectiva de 4.965 ± 40 K. A partir del seu diàmetre angular —2,79 ± 0,11 mil·lisegons d'arc— s'obté que el seu radi és 14 vegades més gran que el radi solar. Gira sobre si mateix amb una velocitat de rotació projectada de 3,04 km/s, cosa que comporta un període de rotació de fins a 34 dies. La seva lluminositat equival a 123 vegades la lluminositat solar i presenta un contingut metàl·lic un poc per sobre del del nostre estel ([Fe/H] = +0,13). No obstant això, el seu contingut de cianogen és inferior a l'habitual, cosa que implica un baix contingut de nitrogen o carboni. Tres vegades més massiu que el Sol, té una edat aproximada de 330 - 445 milions d'anys.

## Companyes subestel·lars

Es coneix l'existència de dos nans marrons en òrbita al voltant de Ni del Serpentari. La més interior, denominada Ni del Serpentari b, va ser descoberta el 2004. Orbita a una distància mitjana de 0,18 ua de l'estel i el seu període orbital és de 536 dies.
Per la seva banda, Ni del Serpentari c va ser descoberta el 2010 i el semieix major de la seva òrbita és de 5,88 ua, corresponent un període orbital de 3169 dies. Tots dos objectes posseeixen una massa mínima similar, respectivament 22,3 i 24,5 vegades la massa de Júpiter per a Ni del Serpentari b i c. El més probable és que aquests dos companys subestel·lars s'hagen format en un disc circumestel·lar entorn de l'estel.

## Referències

* ↑ Afirmat a: Spectral classification of Southern fundamental stars. Indicat a la font segons: SIMBAD. Pàgina: 1. Data de publicació: 1962.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Henrique Schmitt «Fundamental Parameters of 87 Stars from the Navy Precision Optical Interferometer» (en anglès). Astronomical Journal, 1, 20-12-2017, pàg. 30-45. DOI: 10.3847/1538-3881/AA9D8B.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Afirmat a: Planets around Giant Stars. Indicat a la font segons: Enciclopèdia Extrasolar Planets. Identificador Extrasolar Planets Encyclopaedia d'exoplaneta: nu_oph_b--801. Autor: Sabine Reffert. DOI: 10.1063/1.3556189.
* ↑ «Lithium in red giant stars: Constraining non-standard mixing with large surveys in the Gaia era». Astronomy and Astrophysics, 1-2020. DOI: 10.1051/0004-6361/201936360.
* 1 2 Pablo Mauas «Stellar parameters and chemical abundances of 223 evolved stars with and without planets» (en anglès). Astronomy and Astrophysics, 26-01-2015. DOI: 10.1051/0004-6361/201424474.
* 1 2 «Evolved stars and the origin of abundance trends in planet hosts» (en anglès). Astronomy and Astrophysics, 4-2016. DOI: 10.1051/0004-6361/201527883.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 «64 Ophiuchi» (en anglès). SIMBAD (Centre de Dades astronòmiques d'Estrasburg). [Consulta: 13 juny 2021].
* ↑ Sinistra. Constellation of Words
* 1 2 Takeda, Y.; Sato, B.; Murata, D. «Stellar Parameters and Elemental Abundances of Late-G Giants». SAO/NASA ADS Astronomy Abstract Service. pp. 781 - 802.
* ↑ Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». SAO/NASA ADS Astronomy Abstract Service. A71.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Centre de Données astronomiques de Strasbourg. pp. 773-777.
* ↑ Hekker, S.; Meléndez, J. «Precise radial velocities of giant stars. III. Spectroscopic stellar parameters». SAO/NASA ADS Astronomy Abstract Service. pp. 1003-1009.
* 1 2 «Nu Ophiuchi» (en anglès). Stars. Jim Kaler. [Consulta: 13 juny 2021].
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». SAO/NASA ADS Astronomy Abstract Service. pp. 91-101 (Taula consultada en CDS).
* 1 2 Quirrenbach, Andreas; Reffert, Sabine; Bergmann, Christoph «Crossing the Brown Dwarf Desert Using Adaptive Optics: A Very Close L Dwarf Companion to the Nearby Solar Analog HR 7672». SAO/NASA ADS Astronomy Abstract Service. pp. 102-109.